Document ID: 31979R2829

Komisijas Regula (EEK) Nr. 2829/79
(1979. gada 14. decembris),
ar kuru groza Regulu (EEK) Nr. 1963/79, ar ko paredz sīki izstrādātus noteikumus, lai piemērotu ražošanas kompensāciju attiecībā uz olīveļļu, kuru izmanto dažu konservētu pārtikas produktu ražošanā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 590/79 [2],
ņemot vērā Padomes 1979. gada 26. marta Regulu (EEK) Nr. 591/79, ar ko paredz vispārīgus noteikumus par ražošanas kompensāciju attiecībā uz olīveļļu, kuru izmanto dažu konservētu pārtikas produktu ražošanā [3], un jo īpaši tās 9. pantu,
tā kā Komisijas Regulas (EEK) Nr. 1963/79 [4] 2. panta 1. punktā paredzēts, ka olīveļļas pārbaudes pieprasījumi kompetentajai iestādei jāsaņem ne vēlāk kā piecas darba dienas pirms dienas, kurā plānots sākt to konservēto pārtikas produktu ražošanu, kuros izmanto minēto olīveļļu;
tā kā šā noteiktā laikposma mērķis ir ļaut kompetentajai iestādei pārbaudīt attiecīgo olīveļļas krājumu; tā kā šīs administratīvās pārbaudes veikšanas paņēmieni dažādās dalībvalstīs ir atšķirīgi, dalībvalstīm pašām jānosaka laika posms, kas tām vajadzīgs, lai veiktu attiecīgo pārbaudi;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1963/79 2. panta 1. punktu groza šādi:
"1. Lai varētu pretendēt uz ražošanas kompensāciju, ražotājam pirms plānotā ražošanas sākuma datuma jāiesniedz kompetentajai iestādei pārbaudes pieprasījums.
Šādu pieprasījumu nedrīkst iesniegt pirms olīveļļas ievešanas ražošanas telpās.
Attiecīgā dalībvalsts vajadzības gadījumā nosaka minimālo laika posmu, kam jāpaiet no pārbaudes pieprasījuma iesniegšanas līdz šā punkta pirmajā daļā minētajam datumam."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1979. gada 14. decembrī

Labels: 17
6